钦定古今图书集成/明伦汇编/氏族典/第537卷 > 石待举
## 钦定古今图书集成/明伦汇编/氏族典/第537卷 > 石待举

按《万姓统谱》：待举字宝臣。幼奇俊，有志于学。初为父
渥卜兆，既得卜术，谓不利幼子。君曰：“父得葬，身奚恤手持畚锸以前，遂葬。既而第天圣进士，补沂州军推
官，寻改信州上饶县，一邑大治。知临安县，转秘书丞，
通判保州。逆卒乘间鼓噪，劫库兵为乱，待举闻难，徒
步率州兵，得数百人，与州将刘继宗讨贼，转斗于市。
贼锋锐不可敌。继宗死于隍中，为手书缒城，求救于
定州。左右具筏请渡，隍避之。待举曰：“食国家之禄，死
国家之事，古今之常也。尔曹欲吾苟免，非臣节也。”翌
日遇害，年四十九。